Official Journal L 304 , 16/12/1995 P. 0057 - 0059



KOMISJONI OTSUS, 8. detsember 1995, maagaasi võrkude kaudu edastamise ekspertkomitee moodustamise kohta (EMPs kohaldatav tekst) (95/539/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut ning arvestades, et: siseturu väljakujundamist silmas pidades on komisjoni eesmärgiks soodustada energiaülekandeid, edendades maagaasitransiiti käsitleva nõukogu 31. mai 1991. aasta direktiivi 91/296/EMÜ (maagaasi edastamise kohta võrkude kaudu )[1] tähenduses; sel eesmärgil on soovitav, et transiidi sujuva toimimise ning seonduvate majanduslike, tehniliste, õiguslike ja sotsiaalsete küsimuste vallas nõustaks komisjoni ekspertorgan; nimetatud organis peaksid olema esindatud liikmesriikide gaasitööstused; sätestada tuleks ka eriti kvalifitseeritud isikute osalus, kes on võimelised pakkuma eriteadmisi maagaasitransiidi vallas; oleks sobilik, kui nimetatud komitee tegutseks direktiivi 91/296/EMÜ artikli 3 lõikes 4 sätestatud lepitusorganina; lepitusmenetluse tõhususe huvides peaks ekspertkomitee mis tahes lepitustaotluse arutamiseks kokku tulema ad hoc koosseisus, ON VASTU VÕTNUD JÄRGMISE OTSUSE: Artikkel 1 Käesolevaga luuakse komisjoni egiidi all maagaasi võrkude kaudu edastamise ekspertkomitee, edaspidi "ekspertkomitee". Artikkel 2 Kohustused Ekspertkomitee ülesanded on: - nõustada komisjoni selle taotlusel, ja - teha konkreetsete edastustaotluste üle läbi rääkivate poolte taotlusel ettepanekuid lepituskompromisside kohta. Artikkel 3 Nõustamine Nõustamistegevuse raames tegutseb ekspertkomitee järgmiselt: a) vaatab täpsemalt läbi: - transiidi tehnilised, finantsalased ja õiguslikud tingimused, võttes arvesse majanduslikke ja sotsiaalseid tegureid, - transiidialase koostöö võimalused ühenduse üksuste vahel, kes haldavad seni vastastikku ühendamata võrke või ei kuulu direktiivile 91/296/EMÜ lisatud loendisse ega osale üleeuroopaliste võrkude arendamises, - transiidialase koostöö võimalused mitteliikmesriikide üksustega, b) abistab komisjoni: - direktiivi 91/296/EMÜ rakendamist käsitleva iga-aastase aruande koostamisel, - direktiivi 91/296/EMÜ lisa läbivaatamisel. Artikkel 4 Koosseis 1. Ekspertkomitee koosneb 20 liikmest, kelleks on: - viisteist ühenduses tegutsevate maagaasi kõrgsurvevõrkude esindajat (üks esindaja iga liikmesriigi kohta), - kolm sõltumatut eksperti, kelle professionaalsed kogemused ja pädevus ühenduses toimuva maagaasitransiidi vallas on üldtunnustatud, - üks Eurogasi esindaja, - üks komisjoni esindaja. 2. Ekspertkomitee liikmed nimetab komisjon. Viisteist edastusvõrkude esindajat ja Eurogasi esindaja nimetatakse pärast asjaomaste ringkondadega konsulteerimist ametisse nimekirjast, mis sisaldab vähemalt kahte kandidaati iga ametikoha kohta. Artikkel 5 Avalikustamine Komisjon teeb liikmete loetelu teatavaks, avaldades selle Euroopa Ühenduste Teatajas. Artikkel 6 Ametiaeg 1. Ekspertkomitee liikmete ametiaeg on neli aastat. 2. Ekspertkomitee liikmeid võib üks kord ametisse tagasi nimetada. 3. Erandina lõikest 1 on poolte liikmete ametiaeg kaks aastat, välja arvatud ekspertkomitee loomisel ametisse nimetatud komisjoni esindajatel. 4. Ametiaja lõppemisel jäävad ekspertkomitee liikmed ametisse, kuni nad asendatakse. 5. Kui liikme ametiaeg lõpeb enne lõikes 1 või 3 sätestatud ajavahemiku lõppu seoses tagasiastumise, surma või muu põhjusega, asendatakse ta ülejäänud ametiajaks vastavalt artikli 4 lõikele 2. 6. Komisjon võib liikme ning pärast artikli 4 lõikes 2 nimetatud ringkondadega konsulteerimist gaasitööstuste ja Eurogasi esindaja ametiaja lõpetada ning asendada ta kooskõlas nimetatud sättega. 7. Ekspertkomitee liikme amet ei ole tasustatav. Artikkel 7 Töötamine 1. Ekspertkomitee eesistuja on komisjoni esindaja. 2. Ekspertkomitee koosolekutel osalevad vaatlejatena komisjoni asjaomaste talituste esindajad. 3. Komisjoni talitused tagavad ekspertkomiteele sekretariaaditeenused. 4. Eesistuja võib kutsuda aruteludes eksperdina osalema mis tahes isikuid, kes on eriti pädevad mingis päevakorrapunktis. Eksperdid osalevad ainult selliste küsimuste arutamisel, millega seoses neil on palutud osaleda. 5. Ekspertkomitee aruteludel, mis on seotud komisjoni poolse arvamuse küsimisega, ei hääletata. 6. Ekspertkomitee tuleb kokku vähemalt üks kord aastas komisjoni ruumides komisjoni koosolekukutse alusel. Artikkel 8 Lepitamine 1. Ekspertkomiteele võivad küsimusi edastada üksnes konkreetse transiiditaotlusega seotud vaidluse pooled. 2. Ekspertkomitee tuleb mis tahes lepitustaotluse arutamiseks kokku ad hoc koosseisus. 3. Lepituskoosseisus ekspertkomiteesse kuulub eesistuja ja kuus liiget, kes valitakse ekspertkomitee liikmete seast järgmiselt: - Eurogasi esindaja, - kaks ekspertkomiteesse kuuluva kolme eksperdi hulgast valitud eksperti, - kolm selliste maagaasi kõrgsurvevõrkude esindajat, mis ei ole seotud selle konkreetse transiiditaotluse alaste läbirääkimistega, mille kohta lepitamist taotletakse, ja kelle valivad ekspertkomiteesse kuuluva viieteistkümne gaasivõrgu esindajad eneste hulgast. Eesistuja ei hääleta. 4. Kõiki lepitamistaotlusi tuleb menetleda. 5. Lepituskoosseisus ekspertkomitee koostab lepituse kompromissettepaneku hiljemalt kahe ja poole kuu jooksul alates kuupäevast, mil lepitustaotlus esitati. Eesistuja võib otsustada eespool nimetatud tähtaega pikendada kuni ühe kuu võrra. Lepituskoosseisus ekspertkomitee määrab oma liikmete hulgast ettekandja. 6. Selle konkreetse edastustaotluse läbirääkimistega seotud edastusvõrkude esindajad, mille kohta ekspertkomiteelt lepitust taotletakse, kutsutakse esitama oma seisukohti. 7. Pärast lepituskoosseisus ekspertkomitee arutelu koostab ettekandja lepituskompromissi, mille suhtes võib eeldada ekspertkomitee ülejäänud viie liikme konsensust. Erimeelsuse korral koostab ettekandja lepituskompromissi, millega nõustub enamik viiest ülejäänud liikmest. Sellisel juhul protokollitakse vähemusse jäänud liikmete arvamused. 8. Eesistuja esitab lepituskompromissi koos vähemuse võimalike arvamustega vaidluse pooltele kolme kuu jooksul alates kuupäevast, kui ekspertkomitee esitas lepitusmenetluse taotluse. 9. Lepitusmenetluse tulemus ei ole siduv. Eespool toodud menetlus ning mis tahes lepitusmenetluse kompromissi tulemuse suhtes kohaldatakse igal juhul ühenduse õigusakte, eelkõige konkurentsinorme. 10. Edastustaotlusega seotud liikmesriikide esindajad võivad lepitusmenetluses osaleda vaatlejatena. Artikkel 9 Konfidentsiaalsus Ilma et see mõjutaks asutamislepingu artikli 214 sätete kohaldamist, ei tohi ekspertkomitee liikmed ning, kui vaja, artikli 7 lõikes 4 nimetatud eksperdid avaldada neile ekspertkomitee töö käigus teatavaks saanud äriteavet, kui komisjon neid teavitab, et taotletav arvamus või püstitatud küsimus seondub konfidentsiaalsete asjaoludega. Artikkel 10 Jõustumine Käesolev otsus jõustub seitse päeva pärast selle avaldamist Euroopa Ühenduste Teatajas. Brüssel, 8. detsember 1995 Komisjoni nimel komisjoni liige Christos PAPOUTSIS [1] EÜT L 147, 12.6.1991, lk 37.